เรื่องร้องเรียน (ป้าย,สะพาน,ร้องเรียน) วันที่ 2023-07-14 02:31:42 — แขวงดุสิต เขตดุสิต จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง  นร02660028242

ขอให้ตรวจสอบคุณภาพและมาตรฐานการจำหน่ายสินค้า ภายในตลาดสะพานขาว แขวงสี่แยกมหานาค เขตดุสิต กรุงเทพมหานคร เนื่องจากเมื่อวันที่ 9 กรกฎาคม 2566 เวลาประมาณ 13.00 น. ผู้ร้องได้เดินทางไปยังตลาดดังกล่าว ซึ่งพบเห็นร้านจำหน่ายผลไม้ ซึ่งบางร้านเครื่องชั่งไม่ได้มาตรฐานหน้าปัดเครื่องชั่งมีแค่ฝั่งเดียว และผลไม้ที่จำหน่ายไม่มีคุณภาพเท่าที่ควร ผลไม้บางชนิดเริ่มเน่าจากข้างใน ผลไม้บางชนิดขึ้นรา ซึ่งมีร้านจำหน่ายผลไม้ จำนวนประมาณ 3 ร้าน ที่ผู้ร้องได้เข้าซื้อสินค้า ร้านที่ 1 จำหน่ายผลไม้ ประเภทฝรั่ง ตั้งอยู่บริเวณหน้าธนาคารออมสิน ร้านที่ 2 จำหน่ายผลไม้ ประเภทมะละกอ ตั้งอยู่บริเวณซอย2 (ไม่ทราบรายละเอียด) ร้านที่ 3 จำหน่ายผลไม้ ประเภทสับปะรด บริเวณซอย เซเว่น อีเลฟเว่น (ไม่ทราบรายละเอียด) โดยร้านค้าดังกล่าวจะจำหน่ายผลไม้ ในราคาที่ไม่เท่ากัน บางวันช่วงเช้าจะจำหน่ายผลไม้อีกราคาหนึ่ง และช่วงเย็นจะจำหน่ายผลไม้อีกราคาหนึ่ง อีกทั้งไม่มีการติดตั้งป้ายเพื่อแจ้งราคาผลไม้ที่ชัดเจน ประกอบกับพื้นของตลาดฯ ค่อนข้างมีความสกปรก ผู้ร้องจึงเห็นว่าตลาดฯควรมีการตรวจสอบและปรับปรุงในเรื่องของการติดตั้งป้ายแจ้งราคาให้ชัดเจน และติดตั้งป้ายในการไม่รับเปลี่ยนสินค้าเพื่อแจ้งให้ผู้ที่ซื้อสินค้าทราบว่าจะไม่รับเปลี่ยนสินค้าให้ในกรณีต่างๆ และแยกผลไม้ที่กำลังจะเน่าเสีย และควรคัดเกรดผลไม้เพื่อความชัดเจน ประสบปัญหามานานแล้ว ผู้ร้องประสงค์ให้ประสานส่งเรื่องไปยังผู้ว่ากรุงเทพมหานคร และผู้อำนวยการเขตดุสิต เพื่อตรวจสอบและบรรเทาความเดือดร้อนของผู้ใช้บริการ

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata